Øivind Tidemandsen

Øivind Lønnestad Tidemandsen (født 1961) er en norsk gründer, forretningsmann og investor.

Tidemandsen er blant gründerne bak selskaper som XXL og møbelkjeden Living. Han har spesielt frem til 2016 arbeidet tett med sin bror Tore Tidemandsen.

På 1980-tallet startet Tidemandsen en Elkjøp-butikk. På 1990-tallet hadde han arbeidet seg opp til en sjefsstilling for hele kjeden. Etter at Elkjøp ble solgt ut av landet startet han og broren sportsutstyrskjeden XXL i 2000. I 2016 kjøpte han sin brors andel i XXL-eierselskapet Dolphin for 1,1 milliarder kroner. Tidemandsen er også medeier i interiør-kjeden Home & Cottage.

Øivind Tidemandsen har blitt gjenstand for sterk kritikk for å ha troféjakt som hobby.

 Referanser 

Kategori:Norske investorer
Kategori:Norske gründere
Kategori:Norske kjøpmenn